Isigidimi Sama-Xosa.

Ipepa Lamaxosa Lenyanga.

Vol XI. LOVEDALE, SOUTH AFRICA, SEPTEMBER 1, 1881. No. 132.

ISAZISO SOMSHICILELI.

*Umshicileli we Sigidimi umema abalesi baso ukuba bapaule ezi zimiselo ngezaziso.*

1. *Isaziso esotabata ububanzi bepepa (Double column advertisement), kobizwa ngaso isheleni ezimbini nge inch (2s. per inch); ngomqolo omnye wepepa ixabiso loba yisheleni nge inch {single column* 1s. *per inch.)*

*N.B.—*1. *Izaziso zemibiko yaba bubileyo; nokuxela abazelweyo, naba tshatileyo, zofakwa e Sigidimini kwakuba kubatelwe isheleni* (1s.).

1. *Xa isaziso, afuna ositumeleyo sishicilelwe kabini mhlaimbi katatu njalo njalo, ngawo onke amaxesha esivelayo emva kwelo kuqala wokupa umntu idobilityi zontandatu (6d.)*

*II. Izaziso ekufuneke zingene ixesha lenyanga ezintandatu, mhlaimbi ezilishumi lina mbini, kovunyelwana ngendawo ezitile ngumshicileli nomntu lowo ufaka isaziso.*

*N.B.—Wonke otumela isaziso e Sigidimini makaxele amaxesha afuna eso saziso sifakiwe, kuba ukuba ixesha alixelwanga soma simi ibe ihamba yona imali.* Mshicileli.

Isigidimi Samaxosa.

“IMBUMBA YAMA NYAMA.”

Ize nibe yimbumba enjenge yama Nyama.” La ngamazwi ka Ntsikana ngokwake, amazwi avela encwabeni eli lele umfo ka Gaba. Kula mazwi kuya bonakala mhlope ukunyaniseka kwamazwi awa tetwa ngu Somakolwa u Abra­ham kwisityebi esiya kutiwa zizazi igama laso yayi ngu Dives wakudala, waye bongoza ngesi rara u Dives, esiti “O Bawo Abraham seluke u tumele u Lazarosi lowo “kubazalwana bam mhlayimbi bokolwa nguye ngokuba “evuka kwaba fileyo.” Waza wateta eliti u Somakolwa “Bano Mosesi no Elija mabeve bona, abasakukolwa nokuba kuvuke bani kwaba fileyo ukuya kuba shumayeza.” Sibona tina abantu aba ntsundu befana naba hlobo aba baka Dives ababesebe zinjubaqa ngohlobo lokuba bangakolwa nalilizwi elivela emancwabeni. Nga pambi kokuba sike siqubele pambili kuyakufaneleka ukuba kesi kangelise ukuba yintonina lento ati lowo siti ngu mprofeti wohlanga olu ntsundu “yimbumba yama Nyama.” Soba sisile ukuba siyakuti pambi kwe ngwevu zohlanga lwakowetu, silinge uku caza into ayiyo ama Nyama, kuba ezi ngwevu ziwazi njengoku kanya kwe langa lase mini ama Nyama lawo. Saka sawabona ama Nyama; negaqa lawo siya lazi: Singati kodwa uku cazela iqelana elitsba neli ncinane, eli salamkelayo eli pepa laba ntsundu: Sisakuva kusitiwa ama Nyama la yinyamana apa isaku salela esikumbeni. Bekusakuti ipalwe ngo koko ikandwe zeide ibe luqilima lwento. Asazi nokuba asakudla ngokwa hlukaniswa, ngati kodwa akahlukani, yinto elukuni ebambeneyo. Lamazwi avela kwabafileyo ashiywa—ngendlela ebanzi kwi zizwe ezabe zimi kweli lakwa Xosa, kude kuye kwe lase Mbo. Ayebekiselele ku Xosa matanci, wawadela, wawanyatela pantsi kwe nyawo, nento eye hlayo emva koku yaziwa nangosebeleni. Kanti noko asateta. Tutu! Kaupulapule elozwi litsho kancinane, li puma kwelo ngcwaba selamila ingca e Twatwa! Litini?

*—“Ize nebe yimbumba enjenge yama Nyama.”* Lenze into enye, kade livakala, lisavakala, lisaya kuvakala xa sonke tina sizukulwana esikoyo soba sesine xesha pantsi kobandayo. “Ize nibe yimbumba enjenge yama Nyama.” Ewe. Nokuba sesili ntywilisela emihlalini, nokuba sesi nxila emitayini, esi siyalo sona simi.

Saka seva ibali ngento eyenziwa yi nkosi yase bunyameni nakuba ibali elo beseli lidala pakati kwabe Lungu. Nge mfazwe yabe Sutu nama Bulu ase Free State, ngoku xelelwa kwetu, baza hlula-hlula onyana baka Mshweshwe; omnye wakw'ela naba landeli bake kule ntaba, omnye kuleya, njalo njalo. Ixego uyise ubahlanganisele ndawo nye, wanika owo kuqala umnqayi ukuba awapule, wauti tyobo ngapandle kwe nkatazo; ubanike bonke ngabanye ngoku njalo kusihla kwa lonto. Ute ngoku wayibandakanya, waqala kwakowo kuqala akabi nakuyenza nto; wabanika bonke kwa ngokunjalo kusihla kwa lonto. Ukupe ezi zifundo kwesi senzo; koba njalo nakuni xa intshaba zenu nizilwa ngolu hlobo. Akahlalanga xesha lide emva koko wabuba. Kunanamhla abe Sutu abazange bawalibale lomazwi. Ikwa yimbumba ka Ntsikana le waye fundisa isizwe sabe Sutu yona u Mshweshwe.

Lama bali, madala, kanti noko matsha; siwakunjuzwa zinteto zika MR. Saul Solomon umhlobo waba mnyama, ote ubom bake bonke wabunikelela abantu aba mnyama. Igama lika Mr. Saul Solomon laziwa kwi sitata sonke esi nomntu one ntloko pezu kwa magxa ake. Icebo alinika abantu aba ntsundu ke ngoko asintwana yoku feketa. Intlangano abe nazo zaba mnyama, ngelixa ebe kweli lase ma Xosini singati zintlanu. Apa e Lovedale uhlangene namaqela matatu; ngase Qonce namabini. Inteto ate wemisa kayo kakulu kula maqela, nakuba enye ibiko yile, “wutobeleni umteto ukuba kuko into enganikolisiyo, balelani ku “Rulumente, ze kuti ukuba impendulo yake ayinikolisi “balelani kwi Parlamente, ze iti into egqibe kuyo niyilulamele. Kodwa xa nizenzayo ezi zinto dibanani.” Siyikangele yonke inteto ka Mr. Solomon, ibiteta lonto.

Nanko ke amadoda amatatu eteta ntonye; siteta kambe amadoda atanda uhlanga olumnyama. Ngumfo ka Gaba uteta ngo manyano; nenkosi enengqondo kunene eyayi ngu Mshweshwe iteta lonto; nomhlobo onga tandatyuzwayo, nozamela ukunyuka kwabantu bakowetu onjengo Mr. Solomon uteta kwa lonto—bonke, nabanye bateta ngo manyano. Izinto ezi ziswa kudibana azingexelwe mntu nje ngokuba izinto ezimbi eziziswa kukwa hlukana zingena kuxelwa mntu. Madoda akowetu—Maxosa, Bambo, nabanye, kanibaneke lenteto. Nidibene ngoku. Uti ke u Ntsikana yibani yimbumba yama Nyama. Ningadanga nayilonto akuko temba lokuba noze nihlale kade, boti abo banga ninga tshabalala bamane olunye uhlanga belu bulala ngolunye, bayenze lonto zezide zombini intlanga zibube. Anga dwekesha ongakataliyo, into eyinyaniso yeyokuba kuko oluya kutshabalala. Into enje wonke otanda bepilile aba ntsundu wo ngenelwa lusizi akuyicinga kakulu. Bekufuneka ngoku ete umntu ngamnye ngoku kodwa kwezintlanga zimbini wayitabata